CELEX: 32008L0082
Language: hu
Date: 2008-07-30 00:00:00
Title: A Bizottság 2008/82/EK irányelve ( 2008. július 30. ) a 2008/38/EK irányelvnek a krónikus veseelégtelenség esetén a vesefunkció segítésére szánt takarmányok tekintetében történő módosításáról (EGT-vonatkozású szöveg)

31.7.2008   
            
            
               HU
            
            
               Az Európai Unió Hivatalos Lapja
            
            
               L 202/48
            
         
      A BIZOTTSÁG 2008/82/EK IRÁNYELVE
   
   (2008. július 30.)
   a 2008/38/EK irányelvnek a krónikus veseelégtelenség esetén a vesefunkció segítésére szánt takarmányok tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a különleges táplálkozási célokra szánt takarmányokról szóló, 1993. szeptember 13-i 93/74/EGK tanácsi irányelvre (1) és különösen annak 6. cikke c) pontjára,
   mivel:
   
               (1)
            
            
               A különleges táplálkozási célokra szánt takarmányok tervezett alkalmazási listájának létrehozásáról szóló, 2008. március 5-i 2008/38/EK bizottsági irányelv (2) a különleges táplálkozási célok közé sorolja a „vesefunkció segítését krónikus veseelégtelenség esetén”.
            
         
               (2)
            
            
               A Bizottság a 163/2008/EK rendelettel (3) engedélyezte a lantán-karbonát-oktahidrát készítmény macskák zootechnikai takarmányadalékaként való használatát. Az engedély az Európai Élelmiszer-biztonsági Hatóság 2007. szeptember 18-i véleményén (4) alapult. Az említett véleményben a hatóság figyelembe vette, hogy az étrendeknek a szóban forgó készítménnyel való kiegészítése csökkenti a foszfornak a vizelettel történő kiválasztását, valamint – a foszfor emészthetőségének csökkenéséhez kapcsolódva – növeli a bélsárral történő kiválasztását. A hatóság megállapította, hogy a készítmény felnőtt macskák esetében csökkentheti a foszfor felszívódását.
            
         
               (3)
            
            
               A 2008/38/EK irányelvnek a „vesefunkció segítése krónikus veseelégtelenség esetén” sorában szerepel az alacsony foszfortartalmú takarmány. Ugyanezen kedvező hatás elérhető úgy is, ha a takarmányban lévő foszfor felszívódását csökkentik. Ezért a lantán-karbonát-oktahidrátot fel kell venni a 2008/38/EK irányelv I. mellékletének B. részében található tervezett alkalmazások listájában a „vesefunkció segítése krónikus veseelégtelenség esetén” sorba.
            
         
               (4)
            
            
               A 2008/38/EK irányelvet ezért ennek megfelelően módosítani kell.
            
         
               (5)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 2008/38/EK irányelv I. melléklete ezen irányelv mellékletének megfelelően módosul.
   2. cikk
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2009. február 20-ig megfeleljenek. E rendelkezések szövegét haladéktalanul közlik a Bizottsággal.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2008. július 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 237., 1993.9.22., 23. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 62., 2008.3.6., 9. o.
   
      (3)  HL L 50., 2008.2.23., 3. o.
   
      (4)  The EFSA Journal (2007) 542, 1–15. o.
   
      MELLÉKLET
      A 2008/38/EK irányelv I. mellékletének B. részében a különleges takarmányozási cél oszlopban a „vesefunkció segítése krónikus veseelégtelenség esetén” sor helyébe a következő lép:
      
         
                     Különleges táplálkozási cél
                  
                  
                     Alapvető táplálkozási jellemzők
                  
                  
                     Állatfaj vagy -kategória
                  
                  
                     Címkén feltüntetendő jellemzők
                  
                  
                     Ajánlott alkalmazási időszak
                  
                  
                     Egyéb rendelkezések
                  
               
                     „Vesefunkció segítése krónikus veseelégtelenség esetén (1)
                     
                  
                  
                     Alacsony foszfortartalom, korlátozott mennyiségű, de jó minőségű fehérje
                  
                  
                     Kutya és macska
                  
                  
                     
                                 —
                              
                              
                                 Fehérjeforrás(ok)
                              
                           
                                 —
                              
                              
                                 Kalcium
                              
                           
                                 —
                              
                              
                                 Foszfor
                              
                           
                                 —
                              
                              
                                 Kálium
                              
                           
                                 —
                              
                              
                                 Nátrium
                              
                           
                                 —
                              
                              
                                 Esszenciális zsírsav-tartalom (ha hozzáadott)
                              
                           
                  
                     Kezdetben legfeljebb 6 hónapig (2)
                     
                  
                  
                     A csomagoláson, tartályon vagy címkén feltüntetendő: »Állatorvos véleményének kikérése az alkalmazás előtt vagy az alkalmazási időszak meghosszabbítása előtt javasolt.«
                     A használati utasításban feltüntetendő: »Víz mindig álljon rendelkezésre.«
                  
               
                     vagy
                  
                  
                      
                  
                  
                      
                  
                  
                      
                  
                  
                      
                  
               
                     Csökkentett foszforfelszívódás lantán-karbonát-oktahidrát hozzáadásával
                  
                  
                     Felnőtt macska
                  
                  
                     
                                 —
                              
                              
                                 Fehérjeforrás(ok)
                              
                           
                                 —
                              
                              
                                 Kalcium
                              
                           
                                 —
                              
                              
                                 Foszfor
                              
                           
                                 —
                              
                              
                                 Kálium
                              
                           
                                 —
                              
                              
                                 Nátrium
                              
                           
                                 —
                              
                              
                                 Lantán-karbonát-oktahidrát
                              
                           
                                 —
                              
                              
                                 Esszenciális zsírsav-tartalom (ha hozzáadott)
                              
                           
                  
                     Kezdetben legfeljebb 6 hónapig (2)
                     
                  
                  
                     A csomagoláson, tartályon vagy címkén feltüntetendő: »Állatorvos véleményének kikérése az alkalmazás előtt vagy az alkalmazási időszak meghosszabbítása előtt javasolt.«
                     A használati utasításban feltüntetendő: »Víz mindig álljon rendelkezésre.«
                  
               
      
         (1)  Adott esetben a gyártó átmeneti veseelégtelenségre is javasolhatja.
      
         (2)  Ha a takarmányt átmeneti veseelégtelenségre javasolják, az ajánlott alkalmazási időszak kettő-négy hét.”